S-233/2012

Mál þetta, sem dómtekið var föstudaginn 13. apríl 2012, er höfðað með ákæru, útgefinni af Sérstökum saksóknara 22. mars 2012, á hendur ákærðu E-kvk-þgf S-kvk-þgf G-kvk-þgf, kt. 000000-0000, Goðheimum 17, 104 Reykjavík og S-kvk-þgf D-kvk-þgf, kt. 000000-0000, Skógarási 2, 110 Reykjavík fyrir meiri háttar brot gegn skattalögum, á hendur ákærðu E-kvk-þgf S-kvk-þgf sem stjórnarformanni og á hendur S-kvk-þgf sem framkvæmdastjóra og stjórnarmanni einkahlutafélagsins Toggu ehf., kt. 000000-0000, með því að hafa:

1. Eigi staðið skil á virðisaukaskattsskýrslu einkahlutafélagsins, á lögmæltum tíma vegna uppgjörstímabilsins maí - júní rekstrarárið 2008, og hafa eigi staðið ríkissjóði skil á virðisaukaskatti sem innheimtur var í rekstri einkahlutafélagsins, vegna uppgjörstímabilanna maí – júní til og með september - október rekstrarárið 2008, í samræmi við fyrirmæli IX. kafla laga nr. 50/1988, um virðisaukaskatt, samtals að fjárhæð kr. 5.316.300, sem sundurliðast sem hér greinir:

Uppgjörstímabil: Vangoldinn VSK:

Árið 2008

maí - júní kr. 1.950.238

júlí – ágúst kr. 1.833.006

september - október kr. 1.533.056

Samtals kr. 5.316.300

Framangreind brot ákærðu samkvæmt þessum tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

2. Eigi staðið skil á skilagrein einkahlutafélagsins vegna staðgreiðslu opinberra gjalda á lögmæltum tíma vegna greiðslutímabilsins október rekstrarárið 2008, og hafa eigi staðið ríkissjóði skil á staðgreiðslu opinberra gjalda, í samræmi við fyrirmæli III. kafla laga nr. 45/1987, um staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilanna júlí til og með nóvember rekstrarárið 2008, samtals að fjárhæð kr. 1.691.418 hvað varðar ákærðu E-kvk-þf S-kvk-þf og samtals að fjárhæð kr. 1.686.143 hvað varðar ákærðu S-kvk-þf, sem sundurliðast sem hér greinir:

Greiðslutímabil: Vangoldin staðgreiðsla Vangoldin staðgreiðsla

hvað varðar E-kvk-þf S-kvk-þf: hvað varðar S-kvk-þf:

Árið 2008

júlí kr. 409.783 kr. 409.059

ágúst kr. 553.762 kr. 552.977

september kr. 334.243 kr. 332.936

október kr. 275.931 kr. 274.957

nóvember kr. 117.699 kr. 116.214

Samtals kr. 1.691.418 kr. 1.686.143

Framangreind brot ákærðu samkvæmt þessum tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 2. mgr. 30. gr. laga nr. 45/1987, um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005.

Þess er krafist að ákærðu verði dæmdar til refsingar og til greiðslu alls sakarkostnaðar.

Með játningu ákærðu, sem er í samræmi við gögn málsins, er sannað að ákærðu hafi gerst sekar um þá háttsemi sem þeim er gefin að sök í ákæru og eru brot þeirra þar rétt færð til refsiákvæða.

Ákærða E-kvk-nf S-kvk-nf er fædd árið 1981 og ákærða S-kvk-nf árið 1969. Ákærðu hafa ekki sætt refsingu svo að vitað sé. Ákærðu eru í máli þessu sakfelldar fyrir meiri háttar brot gegn skattalögum. Þær hafa játað brot sín greiðlega og horfir það til málsbóta. Þykir refsing ákærðu hvorrar um sig hæfilega ákveðin fangelsi í þrjá mánuði, en rétt þykir að fresta fullnustu refsingar þeirra og falli hún niður að liðnum 2 árum frá birtingu dómsins haldi ákærðu almennt skilorð 57. gr. almennra hegningarlaga.

Með hliðsjón af 1. mgr. 40. gr. laga um virðisaukaskatt og 2. mgr. 30. gr. laga um staðgreiðslu opinberra gjalda verða ákærðu jafnframt dæmdar til að greiða hvor um sig 7.100.000 króna sekt til ríkissjóðs og komi 80 daga fangelsi í stað sektarinnar verði hún ekki greidd innan fjögurra vikna frá birtingu dóms þessa.

Á-kvk-nf B-kvk-nf B-kvk-nf saksóknarfulltrúi flutti málið fyrir ákæruvaldið.

R-kvk-nf H-kvk-nf héraðsdómari kveður upp dóminn.

Dómsorð:

Ákærðu, E-kvk-nf S-kvk-nf G-kvk-nf og S-kvk-nf D-kvk-nf, sæti hvor um sig fangelsi í þrjá mánuði, en fresta skal fullnustu refsingar ákærðu og falli hún niður að liðnum 2 árum frá birtingu dómsins haldi þær almennt skilorð 57. gr. almennra hegningarlaga.

Ákærðu greiði hvor um sig 7.100.000 krónur í sekt til ríkissjóðs og komi 80 daga fangelsi í stað sektarinnar verði hún ekki greidd innan fjögurra vikna frá birtingu dómsins að telja.

R-kvk-nf H-kvk-nf